**Кан’юнктура** (лац.: conjunctura, ад лац.: conjungo — звязваю, складаю) — парадыгма, якая адлюстроўвае збег абставін, мноства падзей, надыходзячых у якой-небудзь вобласці чалавечай дзейнасці (на якой-небудзь тэрыторыі) і характарызуюць яе ў пэўны перыяд часу; збег абставін, абстаноўка, якая склалася, становішча, якое стварылася, комплекс умоў, які сфармаваўся, сітуацыя, якая стварылася ў гэтай галіне ў дадзены перыяд часу.

Кан’юктуру характарызуюць:

* адносіны паміж попытам і прапановай
* узровень цэн
* таварныя запасы
* партфель заказаў

і іншыя эканамічныя паказчыкі.

Тэрмін універсальны і знаходзіць прымяненне ў многіх галінах, часцей за ўсё сустракаецца ў эканоміцы, фінансах, палітыцы, сацыялогіі, філасофіі, псіхалогіі, культуралогіі.

1. Сукупнасць умоў, якія ўплываюць на што-небудзь, абстаноўка, сітуацыя. Палітычная кан’юнктура.
2. Сукупнасць умоў, якія вызначаюць становішча таварнай гаспадаркі (эканамічнае). Гаспадарчая кан’юнктура.

**Спрыяльная** кан’юнктура рынку азначае стабільны рост колькасці і аб’ёмаў гешэфтаў пры адпаведным росце цэн.

**Вялая кан’юнктура** азначае малую колькасць ці адсутнасць гешэфтаў пры тэндэнцыі да падзення цэн.

**Устойлівая** кан’юнктура азначае раўнавагу прапановы і попыту пры стабільнасці цэн.

**Няпэўная** кан’юнктура — гэта адсутнасць попыту і прапановы ў сувязі з чаканнем пераломам цэн на рынку.

Эканамічная кан’юнктура
-----------------------

**Эканамічная кан’юнктура** — гэта стан макраэканамічнага працэсу ўзнаўлення (вызначанае узроўнем, тэмпамі і прапорцыямі яго развіцця), які выяўляецца ва ўмовах рэалізацыі прадукцыі

Па аб’ектах вывучэння вылучаюць агульную гаспадарчую кан’юнктуру і таварную кан’юнктуру (кан’юнктуру таварных рынкаў).

  

**Кан’юнктураўтвараючыя фактары** — гэта фактары, якія аказваюць уплыў на складнікі эканамічнай кан’юнктуры, гэта значыць на элементы ўзнаўленчага працэсу. Працэс узнаўлення праходзіць чатыры стадыі: вытворчасць (тавараў і паслуг), размеркаванне (даходаў паміж удзельнікамі вытворчага працэсу — уласнікамі фактараў вытворчасці), абмен, або рэалізацыя (прамежкавай і канчатковай прадукцыі) і спажыванне (канчатковых выгод). Для этапе вытворчасці важныя такія фактары, як праца, капітал, зямля, а таксама навукова-тэхнічны прагрэс. На стадыі размеркавання мае значэнне дабаўленая вартасць працы і капіталу, а таксама пераразмеркаванне даходаў: выдаткі і зберажэнні (падаткі, пазыкі, страхавыя ўзносы). Абмен залежыць ад грашова-крэдытнай сістэмы, а таксама запасаў, коштаў, якасці тавараў і паслуг. Спажыванне вызначаецца такімі фактарамі, як колькасць насельніцтва і прыбытак на душу насельніцтва, і падзяляецца на асабістае, грамадскае, укладанні ў асноўны капітал, чысты экспарт.

Палітычная кан’юнктура
----------------------

У палітыцы кан’юнктура — гэта прыстасаванне да існуючага палітычнага рэжыму. Любая дзяржава так ці інакш аказвае ўздзеянне на даследчыкаў грамадскага жыцця, таму што яно перш за ўсё абараняе свае інтарэсы, і калі лічыць, што яго інтарэсам пагражае тая ці іншая навуковая пазіцыя вучонага, то яно можа яе проста-проста забараніць

Тыпы кан’юнктур у эканоміцы
---------------------------

* **Пад’ём (бум)** — перыяд высокай дзелавой актыўнасці, росквіту; пік дзелавога цыклу; «Бычыны» рынак; магутнае пашырэнне
* **Крызіс перавытворчасці**, ці **дэпрэсія** — перыяд вельмі нізкай дзелавой актыўнасці; «Мядзведжы» рынак; рэзкі ўзлёт цэн і падзенне попыту; спад; падзенне (разлад)
* Рэцэсія

Зноскі
------

1. ↑  Тлумачальны слоўнік беларускай літаратурнай мовы. — Мн.: БелЭн, 2002. — С. 275.
2. ↑  Korotayev, Andrey V. & Tsirel, Sergey V.(2010). A Spectral Analysis of World GDP Dynamics: Kondratiev Waves, Kuznets Swings, Juglar and Kitchin Cycles in Global Economic Development, and the 2008—2009 Economic Crisis. *Structure and Dynamics*. Vol.4. #1. P.3-57.
3. ↑  Клинов В. Г. Экономическая конъюнктура. Факторы и механизмы формирования. М.: Экономика, 2005. С. 19.
4. ↑  Гобозов И. А  (руск.) (бел.. История и мораль.  // Философия и общество  (руск.) (бел.. — № 1. — 2010. — С. 5-20

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Вялікая расійская (старая версія) · Вялікая расійская (навукова-адукацыйны партал) · Кругасвет · Britannica (онлайн) · Britannica (онлайн) · Universalis · Швейцарскі гістарычны |
| 

| Нарматыўны кантроль |
| --- |
| BNF: 11971902q · GND: 4032125-3 · LCCN: sh85018278 · Microsoft: 83873408 · NDL: 00565348 · NKC: ph120824 |

 |